मानचित्र
मानचित्र अनेक प्रकार के होते हैं और अनेक प्रकार से उपयोगी हैं। प्रति इकाई स्थान का मानचित्र किसी अन्य प्रकार के वर्ण या आलेखन की अपेक्षा अधिक तथ्यसूचक एवं समावेशी होता है। हजारों शब्दों में भी जिस तथ्य का ठीक ठीक वर्णन कर ज्ञान नहीं करा सकते, उसका ज्ञान वैज्ञानिक ढंग से तैयार किया गया एक छोटा मानचित्र सुविधा से करा सकता है। इसलिये आजकल सभी प्रकार के ज्ञान विज्ञान आदि संबंधी वस्तुस्थिति के बोध के लिये मानचित्रों तथा समानताबोधी आकृतियों, चित्रों आदि का अधिकाधिक उपयोग हो रहा है।
भूसुदर्शनीकरण
उन सभी कार्यों को भूसुदर्शनीकरण (Landscaping) कहते हैं जो किसी भू-क्षेत्र के दर्शनीयता को परिवर्तित करने में सहायक होते हैं। दर्शनीयता से सम्बन्धित अवयवों में शामिल हैं-भूसुदर्शनीकरण कला भी है और विज्ञान भी। इसके लिए अच्छा प्रेक्षण तथा डिजाइन कौशल आवश्यक है। एक कुशल भूसौन्दर्यकार वह है जो प्रकृति तथा संरचना के अवयवों को भलीभांति समझता है और उनका समुचित समिश्रण करके सौन्दर्य का सृजन करता है।